text: Dia de Tatiana - Viquipèdia, l'enciclopèdia lliure
  Dia de Tatiana
  (ru) Татьянин день
  calendari litúrgic de l'Església Ortodoxa i calendari tradicional eslau
  Dia de Tatiana (en rus: Татьянин день, Tatyanin den') és una festa religiosa russa observada el 25 de gener segons el calendari gregorià (el 12 de gener segons el calendari julià). Es diu així en honor a Santa Tatiana, màrtir cristiana romana del segle iii, durant el regnat de l'emperador Alexandre Sever.[1]
  El 1755, durant l'onomàstica de la mare d'Ivan Shuvalov, Tatiana Rodionovna, la seva amant, l'emperadriu Elisabet I de Rússia va recolzar la seva petició d'establir una universitat a Moscou. Shuvalov va ser Ministre d'Educació.[2] L'església de Santa Tatiana es va construir posteriorment al campus universitari.[3] L'església de la universitat realitza un servei tradicional el 25 de gener,[4] seguit dels discursos i l'adjudicació de premis.
  L'església ortodoxa russa va declarar a Santa Tatiana la patrona dels estudiants,[5] i el Dia de Tatiana es celebrat com el Dia dels estudiants russos. L'observança té una llarga tradició d'activitats festives. El 1885, Anton Txékhov va escriure: «Aquest any tot estava begut, excepte l'aigua del riu Moscou, i només perquè estava congelada».[2] Les festes comencen amb una beguda alcohòlica tradicional feta a base de mel. Encara que originari de Moscou, les celebracions del Dia de Santa Tatiana s'han estès a la majoria de les ciutats universitàries.
  Casualment, el 25 de gener també és el final del primer curs del curs acadèmic tradicional per als estudiants russos; la sessió d'exàmens finals de l'hivern, seguida d'unes vacances d'hivern de dues setmanes.
  ↑ «Tatiana Day».
  ↑ 2,0 2,1 Меленьева, Тамара. "Students Day in Russia", Center for Russian Language Studies, 25 January 2012
  ↑ «St. Tatiana Day: The Power of Faith and Will | A Russian Orthodox Church Website». www.pravmir.com.
  ↑ Aristov, Mikhail. "St. Tatiana's Day", Voice Of Russia, 25 de gener de 2011
  ↑ «"St. Tatyana's day kicks off winter holidays for Russian students", Russia Today, 27 de gener de 2008».